የአንበጣ መንጋ ትግራይ እና አማራን እያስጨነቀ ነው
በአማራ ክልል በሰሜን ወሎ፣ ደቡብ ወሎና ኦሮሞ ብሔረሰብ ዞን ውስጥ ከ100 በላይቀበሌዎች በሚገኙ የአርሶ አደር ማሳዎች ላይ የአንበጣ መንጋው ከፍተኛ ጉዳትማድረሱ ታውቋል። የደረሰ የማሽላ ሰብላቸው ሙሉ በሙሉ በመንጋው እንደተወረረባቸው የሚናገሩት አርሶ አደሮቹ፤ ለመከላከል ያደረጉት ጥረት ባለመሳካቱ በተስፋ መቁረጥ ውስጥ እንዳሉ ተናግረዋል። በትግራይ እና በአማራ ክልል በተጠቀሱት ቦታዎች የተከሰተው የአንበጣ መንጋው በድምፅ ይሄዳል በመባሉም በፊሽካ፣ የውሃ መያዣ ፕላስቲኮች ውስጥ ድንጋይ ጨምሮ በመወዝወዝ ድምፅ በማውጣት ፣ በመኪና ጡሩንባ እና በሌሎችም ባህላዊ መንገዶች በመሞከር ላይ ቢሆኑም በተሳካ ሁኔታ መንጋውን ለማባረር የተቀናጀ ድጋፍ እንደሚያስፈልጋቸው ገልፀዋል።